Nå kan du ikke lenger skjule deg
Tirsdag denne uken annonserte det populære nettstedet at de gjennomfører nye endringer i innstillinger for personvern. Det sosiale mediet gikk ut og luftet planene allerede i desember i fjor, men frem til nå har brukere som benyttet seg av muligheten til å gjemme seg fra søkermotoren, fått lov til dette.- Et problem Gisle Hannemyr, universitetslektor for Design av informasjonssystemer på UiO, mener de stadige endringene på nettstedet er problematiske. - Facebook har fortsatt innstillinger som lar deg bestemme hvor mye av profilen som blir vist. Men det er ikke lenger mulig å være usynlig. Det kan skape problemer for dem som tidligere har hevdet ikke å ha profil på Facebook overfor enkelte andre. Nå kan disse oppdage at du faktisk er bruker av nettstedet, selv om du kanskje ikke ønsker det, sier Hannemyr til VG.- De kan søke deg opp, men får ikke åpnet selve siden med lenker og profilbilde. Hannemyr mener et av de største problemene er at du som bruker må gå inn og endre personverninnstillingene tilbake hver gang Facebook endrer disse. - Som bruker må du holde deg klar over dette, for det er ikke slik at Facebook selv går ut og informerer, sier han.En av endringene Hannemyr reagerer på, er muligheten andre har til å sende private meldinger til lukkede brukerprofiler. - Jeg har testet dette ved hjelp av en falsk profil, en såkalt dummiedukke. I dukkeprofilen kan kun venner og venner av venner skrive melding, og dukken og min reelle profil kjenner ikke hverandre - og dukken er venneløs. Likevel lykkes jeg i å kontakte den falske profilen - til tross for at innstillingene skulle tilsi noe annet, sier Hannemyr. - Del minst mulig Teknotrendanalytiker Eirik Newth ga opp Facebook allerede i 2011, blant annet på grunn av personvernrutinene. - Allerede da mente jeg de gikk i retning mot et svakere personvern. Det foregår mye ufrivllig deling, men jeg tror brukere i dag kjenner risikoen ved dette. Velger du å forbli medlem av Facebook, må du bare akseptere at informasjon om deg blir spredd, mener Newth. Han anbefaler å dele minst mulig om deg selv for å minimere informasjonsstrømmen. Likevel kan du aldri sikre deg helt mot overvåking fra andre, ifølge teknotrendanalytikeren.
Endringer i personverninnstillingene gjør at det ikke er mulig å hindre andre i å søke opp Facebook-profilen din.